hierdie blog… | die ander kant
Marietha Theunissen het 'n TV program "die ander kant" gehardloop. 'n Hoogs ammusante aangeleentheid, waar die skerp kyker hom/haarself kon vermaak deur te sien hoe Marietha probeer om die idee te skep dat sy met geeste uit die doderyk praat. Als was goed en wel, tot sy die dag iets sê soos: "ek sien 'n blonde seuntjie", en die persoon met wie sy praat so deur die trane deur vir haar sou sê: "nee, sy hare was swart". Elkgeval, hierdie blog is soortvan soos Marietha…
Nee, hier praat ons nie met geeste uit die doderyk nie, maar met die geeste van vandag. Hier probeer ek om na die fyn stemme uit die ander kant van die wêreld, veral die ander kant van Suid Afrika, te luister. Die ander kant waarna ek glo ons moet luister verander konstant. Dis die konstante soeke na die stemme wat my rek om na die ander kant van waar ek is te beweeg. Om Christen-wees meer te maak. Dis 'n konstante worsteling met waar ek is, en die stemme wat ek van die ander kant af hoor. Swart stemme wat hierdie wit teoloog kom rek. Vroue wat hierdie man uitdaag. Ander godsdienste en nie-godsdienstiges wat hierdie diep godsdienstige kom verryk. So hoop ek elkgeval.
Hierdie blog is bietjie soos Marietha se praatjies deurdat ons maar bietjie gaan moet spekuleer. Nee, ek weet nie aldag waar dinge gaan op eindig nie, maar het 'n gutt-feel hier en daar. Waar moontlik probeer ek ook om dinge te verantwoord. Dalk verander die trend van waaroor ek blog nog in die weke en maande wat kom… maar kom ons kyk maar net hoe loop die gesprek.
Ek het op 'n paar plekke geblog tot nou toe, waarvan die mees gewilde een mycontemplations was. Ek hou steeds aan om daar te blog, so besoek dit gerus nogsteeds. Maar ek dreig al lankal om ook in Afrikaans te blog, en daarmee saam dan meer local te blog. So, hierdie is my stem van die ander kant af soos ek dit beleef. Praat gerus saam. As jou blog ook hierby aansluit, stuur gerus vir my 'n link.
Wat ek hier skryf is my eie gedagtes. Dit verteenwoordig op geen punt die standpunte van UNISA, die NG Kerk, of enige ander instansie of persoon aan wie ek verbind is nie.
7 Responses to hierdie blog…
ismari roestorff sê:
Maart 26, 2014 om 10:53 vm
Is daar n moontlikheid dat ek met marietha kan praat. Asb.
Oktober 19, 2009 om 6:27 vm
Kan Marrietta asseblief op 'n e-pos my vraag beantwoord asseblief. Dit is dringend.
let it be known!!! « die ander kant sê:
Januarie 30, 2009 om 8:25 nm
[…] hierdie blog… […]
Januarie 30, 2009 om 6:07 nm
Mclaren… ek doen dit graag iewers. Ek en Brian het al lang gesprekke gehad toe hy in Suid Afrika was in 2007, en ek geniet sy boeke baie. Dalk bietjie meer spesifiek oor wat jou sou interesseer?
Januarie 30, 2009 om 5:59 nm
Brian Mclaren intereseer my Het hom vlugtig al ontmoet. Miskien moet jy dalk iets oor hom skrywe
Oktober 25, 2008 om 7:55 nm
OK, ek het die eerste post nou in die about page ingelaai… ja, ek weet van tannie Marietha se show:-)
Oktober 24, 2008 om 10:07 vm
"Die Ander Kant?" Regtig? 😉 Jy weet daar was 'n quasi-spirituele program op KykNet van 'n psychic vrou soortgelyk aan john Edwards wat ook met die geeste van die afgestorwenes gekommunikeer het met bdieselfde naam, nè…?